
REVERENDISSIME  CELSIS- 
SIMEQVE  PRINCEPS, 

DOMINE  CLEMENTISSIME! 

*  # 


iVm  optimum  quemuis  Tuorum, 

PRINCEPS  OPTIME  ,  fubdito- 
rum  certatim  contendere  uideam  ad 
uenerationem  uirtutum  Tuarum,  emi- 
nentifllmo  dignitatis  Tuae  faftigio  ae- 
ualium  praeftandam,  TIBIque  nullius ,  etiamfi  fortis 
\fimae  hominis ,  ingratum  eiusmodi  cultum  pietatis 

*  ’  ’  ti  j in  v  cflc 

efle  intelligam ,  tot  exemplis  excitatus  ego  etiam  noi 
uereor  accedere  ad  Tuum,  DOMINE  CLEMENj 
TISSIME  ,  thronum  ,  Tuosque  ad  pedes  deponerJ 
exiguum  hoc  ftudii  mei  academici  ipecimen  ,  in  qualJ 
cunque  lignum  demilfae  reuerentiae  ,  qua  Tuas  finguf 
lares  et  rarillimas *  fed  tanto  Principe  dignas,  profequoi 
uirtutes.  Harum  equidem  fummam  ullis  confequi  lau¬ 
dibus  me  polle  delpe.ro  ,  unicum  tamen ,  quod  propiuij 
ad  me  meamque  profeflionem  fpeclat  fine  omni ,  mec  j 
licet  indigno  plane  praeconio  ,  praetermittere  Ipecimer ! 
nequeo,eximiam nempe  illam prouidentiam,  quaciuiuir 
ac  fubditorum  Tuorum  faluti  confultum  nuper  uoluilti, 
renouando  partim  et  amplificando  utiliffima  ftatuta  rei 
medicae  ac  pharmaceuticae ,  per  omnem  ditionem' 
Tuam  religiole  obferuanda.  Quo  ipfo  tam  laudabili} 
opere  luculenter  promeritus  es  ,  ut  idem  TIBI  unci 
omnium  ore  tribuatur  ,  quod  olim  Cicero  attribuill<| 
fertur  Iulio  Caefari :  Nihil  habet ,  nec  fortuna  tua  maiuA 
quam  ut  pojjis ,  nec  natura  tua  melius ,  quam  ut  uelis  con- 
feruare  quamplurimos.  Patiaris  igitur,  CLEMEN-j 
TISSIME  PRINCEPS,  ut  illius  publicae  felicitatis, 
quam  bonitati  Tuae  debemus,  ego  etiam  particeps  fiam, 
quod  tunc  uel  maxime  impetraturus  fum ,  ubi  benigni- 
ter  indulleris,  ut  in  patria  mea  ciuitate,  quae  Tuo  gau¬ 
det  mitiffimo  imperio,  Artem  medicam ,  cuius  tyroci- 
nium  nuper  depofui,  libere  exerceam,  atque  ita  inter 

eos. 


os ,  qui  populo  Tuo ,  in  caufa  ualetudinis,  ad  gratiofis- 
imum  nutum  Tuum  inferuire  geftiunt,  aliquem  locum 
hueniam.  Interea ,  tametfi  compluribus ,  meae  condi- 
ionis  hominibus ,  in  tanta  feruorum  Tuorum  multitu- 
line,  facultatibus  meritisque  debeam  cedere ,  pia  tamen 
joiuntate  ,  &  affiduis ,  pro  incolumitate  Tua  ,  uotis 
)recibusque,  concedam  nemini »  donec  emoriar 

f  fubditm  ferumque  fidelis 

Ioannes  Fridericus  Herbft, 

Kitcinga-Francus. 

PRAEFATIO. 

Vae  quondam  paucarum  fuit  (cientia 
herbarum ,  medicina,  Seneca  (*) 
eiusdem  aetate  iam  in  multiplicem 

_ _ peruenit  uarietatem ,  cum  nemfe  cre- 

fientibus  mortalium  uoluptatibus,  ac  per  has  ampli¬ 
ficato  morborum  numero, plura fubinae  nouaque  ua- 
letudinis  praejidia  quaefita  et  inuenta  funt.  Quare 
non  modo  plantarum  penus  amplifjimum  maiori  flu- 
dio  pertentatum,  et  in  uir tutes  complurium  curiofius 
inquifitum fuit ,  uerum  etiam  ab  aliis  rerum  natu¬ 
ralium  ordinibus  depromi  coeperunt  idonea  morbo¬ 
rum  remedia  :  hinc  illa  Ut^s  fiue  materiae 

medicae  diftributio ,  fecundum  tria,  uulgo  dida, 
naturae  regna, minerale Jc. ,  uegetabile  et  animale. 
Quod fi  de  numero  fiecierum  fi  fiue  communiter  di¬ 
tiorum  fimplicium  haberetur  quaeflio ,  utique  plan¬ 
tarum  penus  duo  reliqua  fuperare  deprehendetur 
multitudine  fpecierum ,  ad  medicos  ufus  tradutta. 
An  uero  idem  ordo ,  habita  uirtutum  et  effectuum 
ratione ,  primas  tueri  pariter  queat ,  uix_  fatis. mani- 

/7  7  •  /Y*  m  J  P  ||  • 


quidem  fiatuit,  plantarum  genus  reliquae  omni 

A  2  qua 

qua  patet,  materiae  medicae  palmam  praeripere, 
et  quojd  fpecificorum  remediorum  inueniendo- 
rum  ipem  uberrimam  faciat ;  cum  animalium 
partes  cum  humano  corpore  nimium  conuenire 
uideantur,  nimium  diffidere  mineralia ;  unde  fit, 
quod  mineralia  indicationibus  potentius  refpon- 
deant,  quam  uel  plantae ,  uel  ex  animalibus  de- 
fumta,  non  tamen  fpecifice  medeantur,  eo  quidem 
Jenfu  ac  modo  ,  quem  auctor  Jlatuit.  Circa  ipjum 
iUum  modum  i  et  Sydenhamii  de  eodem  doctrinam, 
nulla  in  prae  (enti  controuerjia  mihi  erit  s  hoc  autem 
paulo  prolixius  per  exempla  uaria  comprobare  con- 
flitui ,  quod  e  minerali  regno  petenda  remedia, 
licet  multitudine  ac  numero  Jpecierum  cedant  uegeta- 
bilium,forta(Jis  etiam  animalium  generi ,  uiribus  et 
effe&ibus  non  parum  praeftent,  neque  minus Jecure 
et  iucunde ,  quam  uelociter  Janare  morbos  quamplu- 
rimos  poffint.  Haut  equidem  ignoro, propofitum  hoc 
eius  modi  ejje,  de  cuius  ueritate  multi  parum  dubita - 
nerint,  aliqui  uero  idem  ab  aliis  abunde pertrahi atum 

exijlimaturi  Jint :  nihilominus  tamen  JJ  ero  fore ,  ut 
in  modo  tr  ablationis  at^  demonfi rationis,  quaedam  le&ione 
haut  indigna  in  medium  proferre,  aut  faltem  officio  meo, 
pro  exhibenda ,  inavgvrali  dispvtatione  ,  apta  materia , 
quodammodo  fatis  facere  queam.  Faxit  nvmen  di- 
y  i  n  v  m  ,  ut  boc  eueniat  feliciter  ! 


A* 


DE  MINERAL.  MEDICAM.  PRAESTANTIA. 


5 


$•  l 

T^Ametfi  neminem ,  nifi  do&rinae  phyfico  -  medicae 
omnino  expertem,  latere  arbitror ,  quidnam  mine- 
ralivm  rervm  ac  remediorum  uocabulo  indi- 
gitari  hodie  foleat?  Omnis  tamen  ambiguitatis  eu  itandae 
caufa  breuiter  infinuo  ,  di&ante  Lexico  med.  Cajlello- 
Brunoniano ,  ro  minerale  duplicem  habere  fignifica- 
tionem  ;  et  late  quidem  fumi  pro  omnibus  illis  corpo¬ 
ribus  naturalibus  mixtis  ,  quae  non  comprehenduntur 
fub  uegetabilibus  et  animalibus,  et  alias  dicuntur  res  ma~ 
crocofinicae  :  llrifte  uero  fignificare  eas  res,  quae  parti¬ 
cipant  quadantenus  de  metallis ,  fed  non  funt  perfede  ta¬ 
lia,  unde  et  JemimetaUa  a  quibusdam  uocantur^  ego  uero 
priorem ,  nempe  latiorem,  omne  genus  rerum  terrejlrium , 
mammatarum  et  fojjtlium  compleftentem ,  fignificatio- 
nem ,  libere  dandam  mihi  poftulo.  Ceterum  nemini 
contradicam ,  qui  forte  iftud  uocabulum  ,  minerale ,  et 
au&oritate  et  etymo  apud  Latinos  carere  cenfeat :  ficuti 
etiam  regni  appellationem,  ad  illius  generis  rerum  medici¬ 
nalium  accuratam  defignationem  parum  efie  congruam 
facile  concelTerim  :  de  reliquo  autem ,  uerbd  ut  nummos 
ualere >  lubens  permittam. 

S-  U 

Ad  rem  ipfam  antequam  progredior,  et  eminentiores 
mineralivm  uirtutes ,  fecundum  genera  praecipua  edidero, 
placet  occurrere  quibusdam  obieBionibus ,  quae  moueri 
fortafle  queant ,  et  illi  cumprimis ,  quod  mineralium  re¬ 
mediorum  materia  difficillime ,  aut  plane  non  dijfolui  ac 
fitbigi  a  uentriculo  humano  poffit ,  atque  ideo  perperam 
ifta  adhibeantur.  Cui  quidem  dubio  ut  breuiter  refponT 
deam ,  nego  primum ,  quod  fit  de  eflentia  boni  cuiusuis 
medicamenti ,  ut  a  ftomacho  conficiatur,  et  in  fuccum 

A  3  fangui- 

fanguinemque  conuertatur;  cum  potius  au&ores  optimi 
difcrimen  inter  alimenta  et  medicamenta  confiftere  fta- 
tuant  in  eo ,  quod  illa  patiantur  in  corpore  ,  coCtionem 
fc.ac  digeftionem;  haec(nempe  medicamenta)  in  eodem 
agant ,  aut  educendo  aliquid  noxii  et  fuperuacui,  aut  al¬ 
terando  Jiue  mutando  in  melius.  V troque  autem  nomine 
multifariam  et  infigniter  prodefle  mineralia  ,  ficuti 
generatim  nemo  ,  nili  plane  holpes  in  medicina ,  nega- 
uerit ,  ita  fequentibus  paginis  exempla  luculenta  confir¬ 
mabunt,  Praeterea  nec  uniuerfe  uerum  hoc  eft ,  nulla 
prorfus  mineralia  in  uentriculo  refolui ;  contrarium  enim 
uel  e  folo  Gium  exemplo  manifeftum  eft  ;  ne  quid  de 
bituminibus,  fuccino,  ambra  dicam  j  ipfum  ferrum,  etiam- 
fi  crudum  adfumtum ,  profunda  nigredine  ifta ,  qua  feces 
alui  imbuit ,  intimiorem  fui  diflolutionem  a  ftomacho 
faciam ,  fatis  declarat. 

$.  IU 

Alterum  ,  quod  obiici  fortafle  mihi  polfit,in  eo  uer- 
fatur,  quod  mineralia,  laudabilem  quendam  effiettum  edi¬ 
tur  a, labor  io  fo  admodum  artificio  praeparationis  indigeant, 
quo  in  plerisque  uegetabilibus  et  ab  animalibus  petitis  re¬ 
mediis  nihil  opus  fit.  Talia  ingerenti  regererem  ego  pri¬ 
mum,  neutiquam  conftare  cum  praxi  quotidiana, faltem 
hodierna ,  quod  e  plantis ,  nedum  animalibus  defumta 
fimplicia  pleraque,  citra  praeparationem  adhibeantur.  Vt 
enim  taceam  tot  aquarum ,  edendarum  ,  tin&urarum , 
extractorum ,  fyruporum  etc.  fatis  operofas  elaboratio¬ 
nes  ,  complura  fane  iftorum  ordinum  fimplicia  fi  noti 
ampliorem  aliquam  praeparationem  ,  certe  contufionem 
et  in  formam  pulueris  conuerlionem ,  uel  etiam  plus  minus 
longam  macerationem ,  aut  cothonem  requirunt.  Atqui 
tales ,  pro  leuiculis  et  quali  nullis  habiti  uulgo  praepa- 

randi  modi,  non  raro  quoque  fufficiunt  mineralibus  uti¬ 
liter  adfumendis. 

A-tffr  •  $.  ////. 

Ecquid  enim  ad  propinationem  terrarum  medicina¬ 
lium,  itemque  falium  natiuorum,  dummodo  fatis  purifi¬ 
catorum,  nec  non  cinnabaris  natiuae, fulphuris  ,/uccini , 
ambrae  ufum,  etiam  internum  opus  eft  faepiufcule,  quam 
fila  (implex  contufio  in  puluerem  fubt ili  orem  ?  nonnullis 
uero  iftarum  rerum,  ut  refte  adfumi  queant  ,fila  quoque 
rudis  fatisfacit  coElio  cum  aqua  (implici,  exemplo  lippis  et 
tonforibus  hodie  notifiimo  antimonii  et  mercurii  crudi , 
quorum  etiam  utrumque  in  Jitbjtantia,  et  argentum  qui¬ 
dem  uiuum,faltem  purum ,  citra  omnem  praeparationem, 
uariis  in  cafibus  exhiberi  folent.  Similiter  falia,  nitrum 
praecipue,  tum  et  alumen,  fal ammoniacum  etc.fila  aquae 
extemporali  filutione  accommodantur ,  partim  internis , 
partim  externis  ufibus.  Thermae  autem  et  acidulae  aquae 
omnem  plane  excludunt  praeparationem ,  qua  etiam  alii 
fontes  fiterii  minerales  facillime  carent,  fi  forte  fimplicem 
calefactionem  excipias,  pro  balneo.  Quare  non  apparet, 
quo  iure  mineralia ,  moleftioris  praeparationis  refpeftu, 
poftponi  ceteris  fimplitibus  aliorum  ordinum  debeant. 

$.  V. 

Quamuis  autem  fic  fatis  multa  reperiantur  in  regrn 
minerali  ,  feu  facile  parabilia  ,  quae  hoc  etiam 

titulo  prae  multis  aliis  fefe  commendent,  obiicere  tamen 
quis  porro  pollet ,  quod  nihilominus permulta,praefertim 
metallica ,  ut  medicis  ufibus  infiruire  queant ,  uiolent am 
in  igne  tractationem ,  non  uno  nomine  ambiguam  et  peri - 
culofam  pojtulent.  Quae  fane  praeconcepta  opinio  non 
folum  olim  ,  fed  in  hunc  usque  diem  ualde  fufpefta  red¬ 
didit  illius  generis  medicamenta ,  odiofo  chimicorum  ti¬ 
tulo. 

tulo.  At  enim  uero,  cum  apud  peritiores  homines,  etiam 
non  medicos,  hoc  tempore  multum  remiferit  uanus  ille 
metus ,  uiolentae  nimium  et  periculofae  mineralium  prae¬ 
parationis ,  eorundemque  propter  e  a  parum  Jecuri  ufus ,  non 
admodum  moror  illam  qualemcunque  incufationem. 
Egent  faepe  non  minus  uehementi  ignis  impetu  uegeta- 
bilia  quaedam,  ut  nobiliores  fuas  partes  ,  olea,  fpiritus, 
{alia  elargiantur,  aut  in  cineres  redafta fixum  fal  reddant, 
perinde  ut  animalium  partes ,  olTa ,  cornua ,  donec  ipirl- 
tus,  falia  uolatilia  &  olea,  idoneasque  medendo  calces 
praebeant.  Difficultas  elaborationum  eo  minus  iufte 
exprobratur  artificibus ,  quo  magis  conflans  et  uerum 
hoc  permanet,  quod  ueteri  efl  in  prouerbio  quafi:  ardua^ 
quae  pulcra  !  rodunt  autem  ac  folent  multa  praeparari 
etiam  citra  ignis  uiolentam  accejfionem ,  praeftantifiima 
licet  remedia,  nemini  non  difta  chimica ,  u. g.  aethiops 
mineralis ,  crocus  item  Solis ,  per  folam  agitationem  diu¬ 
turnam  in  mola  philofophica ,  ab  inuentore  Langelotto 
nuncupata ,  in  alcohol ,  fiue  puluerem  tenuiflimum  re- 
dafto  uc  auro.  Minoris  adhuc  laboris  efl  ille  crocus  Solis 
uulgatior ,  qui  per  folam  auri  foliati  coftionemcum  qui¬ 
busdam  falibus ,  et  his  adfufa  iterum  aqua  demptis  ,  per 
lenem  calcinationem  perficitur.  N.e  plura  eiusmodi  com¬ 
memorem  remediorum  paradigmata,  quorum  prolixio¬ 
rem  inffcituit  recenfionem  lingulari  tra&atu ,  haut  ita  pri¬ 
dem  uulgato  ,  et  paradoxi  chimici  fine  igne  ,  infcripto 
D.  D.  Ern.  Gotth.  Struue.  (*) 

$•  VI.  ; 

Sed  neque  hoc ,  falua  ueritate  concedi  potefl ,  quod 
in  uniuerfum  periculofae  fint  rerum  mineralium  praepara¬ 
tiones  chimicae ,  et  hoc  modo  elaboratorum  remediorum 

;  ambi- 

ambigui  effeftus.  Prudentem  utique ,  peritum  et  accu¬ 
ratum  artificem  ifta  requirunt  $  a  tali  uero  elaborata ,  et 
a  medico,  rite  obferuatis  dofibus,  fecundum  indicationes 
praeferipta ,  non  minus  fecure ;  adhibentur ,  quam  quaeuis 
alia.  Sunt  etiam  non  pauca  e  mineralium ,  quae  chimice 
praeparata  cenfentur ,  medicamentorum  genere ,  in  quo¬ 
rum  dofi  quantumuis  incerta ,  et  liberaliore ,  non  facile 
peccari  poteft  ,  exemplo  magnejiae  albae ,  falis  cathar- 
tici  Angi,  antimonii  diaph.  aethiop.  mineralis  etc.  In  com¬ 
plurium  aliorum  dofibus  non  maiori  opus  eft  cautione, 
quam  in  praeferibendis  fortioribus  purgantibus  e  regno  ue- 
getabili ,  e.  gr.  helleboro  .,  efula  ,  colocynthide  ,  afaro» 
gummi  guttae,  et  c.  quorum  etiam  nonnulla  haut  mino¬ 
rem  in  praeparando  accurationem  ,  quam  mineralia  ipfe 
poftulant.  Quid  ?  quod  ne  fcillam  quidem ,  inter  mitiora 
licet  numeratam  remedia  ,  nifi  praeparatam  coquendo 
cum  mafia  panis  in  clibano ,  praefcribere  ad  ufiun  inter¬ 
num  communiter  fuftinent  medici. 

i.  VIL 

Mifias  Itaque  nunc  facio  qualescunque  illas  obieBio - 
nes ,  fatis,  ut  opinor,  confutatas ,  et  propius  accedo  ad 
thematis  mei  euolutionem.  Ne  autem  confufe  id  pera- 

fam ,  obferuare  inprimis  iuuabit  iftam  generalem ,  du- 
um  receptam  et  in  §.  II  iam  commemoratam  medica¬ 
mentorum  diuijionem ,  in  evacvantia  et  alterantia. 
Vtrique  generi,  tanquam  fummo ,  plures  fubftant  ordi¬ 
nes  ac  diuifiones,  fecundum  effe&us,  quos  edunt.  Neu- 
tiquam  uero  conftitutum  mihi  eft ,  omnes  ac  fingulos 
ordines  iftos,  aut  genera  fubalterna  remediorum  attingere, 
nedum  lingulas  ujitatorum  miner alium ,  quae  fub  uno¬ 
quoque  comprehenduntur ,  in  medium  adferre  *,  quan¬ 
doquidem  fumciet  pro  inftituti  ratione,  e  (ingulis  cladibus 

B  ordi- 

wdinibusue  unum  duntaxat  alterumue  (pecimen Jimplicio - 
ris  aut  praeparati  compojitiue  medicamenti  depromere,  ex 
quo  patere  poffit ,  quantum  praejient  illa  mineralis  pro- 
fapiae  pharmaca  reliquae  materiae  medicae  i  quod  ita  qui¬ 
dem  a  L.B.  accipi  uelim,  ut  fuo  in  genere,  tam  uegeta- 
bilis  quam  animalis  regni  medicamentofis  rebus ,  et  lin¬ 
gularum  probatis  uirtutibus  nihil  derogetur ,  mineralium 
wero  tantum  eminentia  comparear. 

§.  VIII. 

In  eo  autem  ampliflimo  auxiliorum  medicorum  ge¬ 
nere  ,  quod  euacuantium  nomine  uenit ,  et  omnia  ea 
comple&itur ,  quae  aliquid  inutile  aut  fuperuacaneum, 
naturaeque  inimicum  ex  humano  corpore  per  uias  con¬ 
gruas  educunt,  nullis  fecunda  funt  emetica  feu  vomi¬ 
toria,  quae  conceptam  et  cumulatam  in  uentriculo 
faburram,  et  cruditatem  quamlibet ,  breuiore  uia  per  gu¬ 
lam  furfum  eiiciunt.  Huiusmodi  remediorum  ex  uege- 
tabili ,  multoque  magis  animali  regno  adeo  parcus  eft 
apparatus  ,  ut  uel  folo  hoc  refpe&u  praejiantiam  fuam 
abunde  tueantur  mineralia.  Quae  enim  quondam  e  plan¬ 
tarum  ordine  frequentata  fuerunt  perpauca ,  helleborus 
fcilicet  albus ,  afarum  etc.  ipforummet  ueterum  medico¬ 
rum  teftimonio  ancipitem  praebuerunt  ufum ,  ac  faepe 
fruftrata  funt  artificis  intentionem ,  aut  plus  aut  minus, 
interdum  etiam  plane  alienum  agendo.  Piget  adducere 
ifta ,  quae  Celfus  (*)  et  alii  prifcorum  medicorum  de  fua 
radicula ,  ceterisque  uomitus  ciendi  rudibus  plane  prae- 
fidiis  tradiderunt.  Aft  enim  uero  nuper  admodum  fama 
increbuit  ex  Nouo  Orbe  adduftae  radicis  Ipecacuannhaey 
cuius  fane  promta  in  uomitu  ciendo  energia,  fimul  etiam 
fecuritas  tanta  eft ,  quae  omnibus  aliis  fimplicibus  aut 
compofitis  eiusdem  regni  palmam  praeripit. 

;  ;  ^  :  4  §.  VII IL 


(*)  Lib.I.  Cap. }. 

Hoc  autem  incommodi  habet  laudata  tantopere 
Ipecacuannha ,  quod  paulo  diffufipr  fit ,  nec  infra  9j.  aut 
5f>.  adulto  homini  cum  fruflu  exhibeatur,  fapore  infuper 
ingrato  amaricante  praedita  fit.  Quae  uero  e  minerali 
regno  petuntur  emetica  ,  praefertim  antimonialia, 
longe  funt  concinniora,  et  horum  ex  ordine  inftar  omni¬ 
um  tartarvs  emeticvs,  quotidiano  uulgatifiimoque 
experimento ,  duorum  aut  trium  granorum  pondere  ad¬ 
aequat  iftam  Ipecacuannhae  molem.  Ne  quid  nunc  dis¬ 
cam  de  infujis ,  poculisque  ex  uitro  et  regulo  antimonii ,  de 
jirupo  item  et  oxjfaccharo  emetico ,  multoque  minus  de 
mercurio  uitae ,  antimonialis  pariter  indolis  emetico,  plu¬ 
rimum  fufpedo. ;  Neque  placet  in  exemplum  adducere, 
quod  ex  uitriolo  parare  docuit  Angelus  Sala ,  fal  uomito - 
rium  ,  tametfi  hoc  ualde  commendetur  a  quibusdam  in 
apoplexia  ,  prudenter  quidem  limitato  ufu  a  Cl.  luncke- 
ro  (*)  \  quod  ideo  huc  reponere  uereor ,  quoniam  per¬ 
inde  ut  Ipecacuannha ,  largiorem  dofin  requirit ,  et  nau- 
feofum  exiftit. 

§-  X- 

In  pvrgantivm  ftri&e  fumtorum ,  fiue  cathar- 
t  i  c  o  r  v  m  cenfu  ampliflimus  quidem  e  regno  uegetabili 
eft  numerus,  quorum  alia  leniter  admodum  euacuant, 
alia  potentius  aluum  mouent ,  alia  etiam  uehementiffime 
id  praeftant ,  ut  in  hoc  genere  nihil  defiderari  pofie ,  aut 
aliunde  petitis  purgantibus  nihil  opus  die  uideatur. 
Quamuis  autem  meritilfimo  fuo  celebrentur  pharmaca 
ifta  ,  et  feleUiora  imprimis  e  uegetabilibus  purgantia, 
tinum  tamen  e  minerali  regno  adducere  licebit  mercv- 
Rivm  d  vlcem  communiter  di&um,  non  minus  uulga- 
ris  hodie  praeparationis,  quam  utilitatis  cathartieum ,  et 
■■■'"  .  .  .  B  2-  •  •  '•  tam 

tam  fecuritatis  quam  efficaciae  refpe&u  nulli  fecundum  , 
tametfi  ad  illam  nonnullorum  uegetabilium ,  e.  g.  colo¬ 
cynthidis  ,  elaterii ,  efulae ,  gummi  guttae  etc.  uiolentam 
agilitatem  haut  accedat ,  propter  hunc  ipfum  moderatio¬ 
rem  genium  fuum  eo  magis  aeftimandus,  quo  magis  tuto 
adhibetur  ,  imbecillis  etiam  ,  et  qui  fortiora  purgantia 
non  facile  ferunt.  Eft  uero  peculiaris  haec  mercurii  dui¬ 
tis  commoditas ,  quod  perati  a  catharji,  aluum  nihilominus 
npertam  et  liberam  relinquat ,  cum  ab  aliorum ,  praefer- 
tim  aloeticorum  ufu  ,  ordinarie  molefta  admodum  ob- 
ftruSio  aut  ficcitas  alui  emergat.  Videtur  autem  iftud 
beneficium ,  a  mercurio  dulci  expeflandum  proficifci  a 
wirtute  fingulari  glandulas  inteftinorum  referandi  et  lym¬ 
pham  earum  attenuandi)  blandeque  prouocandi ,  unde 
etiam  eft,  quod  paruis,fed  repetitis  dolibus  idem  mercu¬ 
rius  dulcis  laliuationem  et  ptyalifinum  proritet. 

§.  XL 

Hoc  loco  non  alienum  exiftimo  referre  nobilifll- 
jnum  illum,  quem  crudus  quoque,  fiue  vivvs  mercv- 
rivs  praeftat  ufum  in  uoluulo  ,  feu  illa  palfione  iliaca, 
quae  feorfim  oritur ,  quando  inteftini  quaedam  portio 
alteri  praeter  naturam  intrufa ,  uiarn  tranfitumqu  j  excre¬ 
mentis  et  flatibus  praecludit :  In  tali  cafu  tantum  non  de¬ 
jerato,  et  in  quo  fortiffima  etiam  purgantia  parum  aut 
nihil  omnino  proficiunt ,  ad  argentum  uiuum ,  tanquam 
ad  facram  ancoram  confugere  iubent  medici,  aliquot 
unciarum  pondere ,  uel  ad  integram  usque  libram  hau- 
liendum ,  praeftantiffimo  interdum  euolutionis  ac  refe- 
rationis  euentu  obferuato,  et  aegrotante  ueluti  ex  mor¬ 
tis  faucibus  liberato.  Quoniam  autem  non  tam  interna 
( quam  uocant  medici  yJbrma,  feu  purgandi  facultate , 

fsa  exquifita  teletrmaque  mobilitate  fua ,  eum  fumm* 

grani- 

grauitate  coniunffar  iflum  apertionis  effectum  producit, 
ideo  medicamentis  catharticis  proprie  et  ftrifte  didis, 
illud  accenfere  nolo. 

§.  XI L 

Ceterum  praeter  dulcem  ,  uix  unquam  fatis  laudan¬ 
dum  merdurium ,  alia  quaedam  ex  hydragyro  parata  ca~ 
thartica ,  et  olim  in  ufu  fuerunt  &  adhuc  a  quibusdam 
medicis  commendantur,  nominatim  tvrpethvm  mi¬ 
nerale,  praecipitati  mercurii  fpeeimen,  cuius  tamen 
uiolentiam  haut  immerito  reformidant  cordati  uiri,  quo¬ 
rum  audoritate  indudus idem  et  confimilia  in  exem¬ 
plum  praeftantiae  uereor  proponere.  Neque  etiam  opus 
eft,  ut  folicite  conquiram  plura  e  minerali  regno  parabilia, 
purgantia .  Vhum  tamen  non  pofium  praetermittere  li- 
lentio,ufitatiflimum hodie  sal  catharticvm  angli- 
CANVM,aprimoinuentionis  et  elaborationis  loco  epso- 
mense  nuncupatum ,  fed  cui  fimile  nunc  palfim  confi¬ 
citur,  acuili  pretio  diuenditur.  Eximias  dotes  eius,  quas 
non  tuacuando  laltem  ,  uerum  etiam  diuerfimode  alte¬ 
rando  uariis  in  affedibus  exerere  perhibetur  ,  figillatina 
hic  recenfere  non  lubet :  hoc  autem  libere  fateor,  id  im¬ 
primis  mihi  displicere  circa  ufum  illius  falis  catharticum, 
quod  larga  admodum  doli  ad  §6  aut  amplius  exhiberi 
debeat,  et  adeo  uix  referri  queat  int§r  medicamenta  con¬ 
cinniora.  Sed  enim  uero  eadem  eft  conditio  aqvarvm 
mineralivm  \  quae  purgando  aut  aliter  euacuando  ua - 
lent\  quod  fuam  hanc  utilitatem  haut  conferant ,  nili  af¬ 
fatim  potentur,  quod  quidem  multis  mortalium  ex  com¬ 
muni  praeiudicio  et  confuetudine ,  non  modo  non  ingra¬ 
tum  .  fed  in  deliciis  efle  conftat. 

$.  XIII 

Amplilfimus  hic  fe  aperiret  campus  depraedicandi 
mtnteS)  quajf  catholicas  in  euacuando ,  quorundam  fon- 

£  i  tium. y 

tium ,  praefertim  thermarvm,  cuiusmodi  praeftan- 
tiflimae  funt  carolinae  in  Bohemia.  Verum  enim 
uero ,  cum  de  ipfarum  praerogatiuis  haut  ita  pridem  lin¬ 
gulari  differt aPtone  hic  loci  habita  (*)  prolixe  tractatum 
fit ,  ad  ipfam  remitto  L.  B.  et  hoc  tantum  breuiter  huc 
transfero ,  quod  obferuatum  fuerit ,  in  una  quadam  per* 
fona  nullam,  quae  naturae  ad  corpus  expurgandum  ujita - 
ta  (it ,  officinam  et  uiam ,  iftas  thermas  decenter  admini- 
Jlratas  intaBam  retiquiffe.  De  aliis  huiusmodi  fontibus 
poteriis  experientia  docet ,  quod  non  tam  cathartica  uir- 
tute  polleant ,  quam  aliis  quibusdam  modis  et  uiis  utiliter 
euacuent,  praefertim  per  urinam ;  quem  quidem  effedum 
licet  aqueis  particulis  ftri&e  didis  ,  utpote  maximam 
omnino  partem  liquoris  compofiti  confutuentibus,  po- 
tiflimum  deberi  ultro  agnofcam,  non  minus  tamen  quam 
purgandi  facultatem,  a  mineralibus  fatibus  aquae  immen - 
jis  adiuuari  perfuafum  plane  habeo. 

§.  XII II. 

Opportune  nunc  adgredior  dicere  de  divreti- 
corvm,  fiue  urinam  promonentium  remediorum  ex  mine¬ 
rali  regno  prae  flanti  a ,  pofteaquam  hanc  ipfam  fonti¬ 
bus  quibusdam ,  ifto  etiam  nomine  falubribus ,  obi¬ 
ter  quafi  iam  uindi^pui.  Exploratum  uero  fatis  eft,  quod 
non  una  ratione' agant  diuretica.  Quaedam  enim  diluendo , 
ac  uelut  inundando  maffam languineam ,  operantur,  lau¬ 
dato  antea  exemplo  aquarum:  quaedam  incidendo  et  at¬ 
tenuando  humores  ,  ac  feorjim  ferum  f anguinis ,  infimul- 
que  Jlimulando  fibr as  motrices  organorum ,  quae  fecretio - 
ni  et  exdretiour  urinae ,  infer uiunt.  Vtroque  modo  effi¬ 
caciam  fuam  exercent  egregie  salia  quaedam  mine¬ 
ralia,  quorum  fupra  iarn  fada  eft  mejntio ,  inprimis 
autem  sal  commvne  appellatum ,  fiue  ex  fontibus 
s-  ..  l#  .  medi- 

,  -  _ _ _ r  -■ _  •  _  _  _  _  _ _ _ 

(*)  "pro Licentia  defendente  G.  C.  Ihl,  1719. 

mediterraneis ,  fiue  ex  aqua  marina  coBum,  feu  denique 
effoffum  e  terra  fuerit,  cuiusmodi  purum  ac  pellucidum 
fal  gemmae  nuncupatur.  Hoc  genus  falis ,  ficuti  com¬ 
plurium  alimentorum  incomparabile  praebet  condimen¬ 
tum,  et  adeo  Per  ipfum  hunc  diaetetiLm  ufumtlubri- 
tatem  luam  luculenter  oftendit^  ita  medicamenti  etiam 
loco,  praefertim  diuretici,  prae  multis  artihciofe  compo- 
litis ,  quam  utihflime  adhiberi  poteft ,  et  fine  dubio  fre¬ 
quentius  adhiberetur,  nifi  propter  ufum  quotidianum 
aut  vilipenderetur ,  aut  nimis  familiare  corporibus  ho- 
minum  exiftimaretur.  Interim  et  incidendi  et  (timulan- 
dijine  omnino  plurimum  commodat,  ideoque  inter  di- 
gejtiua  perinde  ac  diuretica  paucis  cedit ;  ut  hodie  deri¬ 
deantur,  qui  falis  ufum  liberaliorem  ad  calculi  genera¬ 
tionem  mirum  quantum  facere  ftatuant ,  cum  potius 
eadem  hinc  impediatur  ,  et  coagula  mucofo  -  tartarea  in 
renibus  et  uefica ,  beneficio  alimentorum  rite  falitorum 
dilcutiantur ,  aut  ad  egeflionem  promoueantur. 

§.  XV 

Ceterum  quiayS/  commune,  acjpecies  eius,  hoc  ha¬ 
bent  incommodi,  fi  liberalius  adfumantur  ,  quod  defic- 
cent  nimium  et  calefaciant ,  proptercaque  tali  iam  intem- 
perie  kborantibus  minus  conducant.  His  iri  cafibus  aut 
fubftitui,  aut  faltem  coniungi  quam  rediffime  folet  ni- 
t  r  v  m.  Hoc  fal,  quemadmodum  inrefrigerando  ei  qua¬ 
lemcunque  fangumis  aefium  contemperando ,  paretfimi- 
le  in  omni  materia  medica  uix  habet ,  fic  feorfim  diu¬ 
retico  ufu  eminet ,  in  ipfa  etiam  nephritide ,  feu  renum 
dolorifica  inflammatione ,  aut  a  calculo,  aut  aliunde  ex- 
orta  ,  nec  raro  cum  urinae  difficultate  aut  fuppreffione 
coniuncta;  quam  illius  utilitatem,  iuxtacum  aliis  doti¬ 
bus  eximiis,  pro  dignitate  fua,  inter  primos  celebrauit 

llluftris  D.  Stahlius  (*).  Idem  uero  nitrum  tanto  ma¬ 
iorem  meretur  laudem ,  quanto  minori  indiget  praepa¬ 
ratione,  ac  fimpliciter /altem  depuratum  iterata  folutio- 
ne  et  coagulatione ,  compluribus  antecellit ,  curiofe  ac 
fumtuofe  praeparatis ,  tum  pro  ifto  fine  indicato  ,  tum 
pro  aliis  non  paucis.  Abiit  interim ,  ut  reiiciam  u  ari  as 
nitri  praeparationes  autcompofitiones ,  lingularibus  qui¬ 
busdam  cafibus  dicatas ,  et  paflim  confenfu  medicorum 
prudentium  receptas.  Vnum  hoc  addo  ,  quod  tam  ni¬ 
trum ,  quam  falis xommunis ,  ut  aliae  in  uniuerfum  fpecies 
falium ,  optatius  plerumque  operentur  propinata  largo 
cum  uehiculo  aquae ,  pridem  noc  infinuante  chimico- 
rum  axiomate  j  falia  non  agere  ntfi foluta  i  quod  etiam/h#- 
damentum  efle  mihi  uide  tur  energiae  aquarum  mineralium 
medicatarum, . 

§.  XVI. 

Pofiem  hic  etiam  comminifci  ffirituum  acidorum t 
qui  artificio  chimico  producuntur  ab  ijiis  falibus  minerali¬ 
bus ,  fimiliterque  promonent  diurelin  \  quo  nomine  haut 
nuper  in  ufum  trahi  coeperunt  fpiritus  falis  communis , 
et  nitri ,  nec  non  clyjji  uulgo  fic  nominati  minerales ,  .ad 
quorum  ordinem  quoque  pertinet  tinftura  nephritica 
Amelungii ,  olim  inter  arcana  diuretica  et  lithontriptica 
celebris.  Non  poffiim  uero  penitus  omittere ,  quae  in¬ 
dolis  funt  magis  alc alicae  miner  Aia ,  diureticam  uim  pa¬ 
riter  exerentia.  Haec  uero  niti  uidetur  alio  fundamen¬ 
to  ,  aiiaque  uia  procedere ,  uidelicet  praecipitando  ferum 
Janguinis  per  meatus  urinarios.  Talia  funt  quaedam  la¬ 
pidum  lpecimina, utpote  lapis  ivdaicvs,  lyncis  et 
ivDvs  helmontii  di&usj  quorum  Unguli  in  materia 
terreftri  particulas  fixiores  falinas  et  fulphureas  recon¬ 
dunt, 

C)  Obf.  chim.  med.  raenf.  Mart.  ’* 

dant  ac  per  has  iftam  lotium ,  eiusdemque  coagula  prae¬ 
cipitandi  efficaciam  perficiunt.  Ad  hanc  quoque  clalTem 
pertinent  silices  calcinati,  et  liqvor  exusdem 
praeparatus  fecundum  Glauberi  praefcriptionem ;  qrn 
tamen  liquor,  cum  de  fale  tartari  participet ,  non  potelc 
reputari  inter  remedia  mere  mineralis  profapiae, 

§.  XVII 

Dum  de  diureticis  fermocmatus  fum  haftenus ,  iis¬ 
dem  etiam  iure  adiungerem  svccinvm  et  ex  eo  para¬ 
tum  fal ,  communiter  quidem  uolatile  dictum ,  fed  re- 
uera  non  tale ,  ad  acidorum  uero  genus  accedens ,  uix 
unquam  olcofo  -  empyreumaticis  particulis  dclu*tutum^ 
eapropter  hyiicyicupt  magis  ,  uti  Juccwupt  ipfum  et  ej- 
fentia  eius,  multis  aliis  uir  turibus,  feorfim  emmenago- 

ga,  fiue  uterum  expurgandi  facultate  pollens  j  ut  adeo 

ne  hoc  quidem  in  cenfu  defit  mineralium  remediorum 
praeftantia.  Ad  idem  genus  referre  non  dubitarem ,  ex 
communi  medicorum  opinione ,  b o r a c em  ,  lingulare 
falis  fpecimen ,  dummodo  de  natalibus  ipfius  fatis  mihi 
conflaret ;  Interea  obfcurae  licet  originis  boracem,  non 
folum  mineralibus  annumeratam,  fea  etiam  ad  partum, 
fecundinas ;  lochia  promouenda  ,  multum  efficacem  ab 
auftoribus  innumeris  laudari  deprehendo.  Neutiquam 
uero  lubet  immorari  talibus ,  quae  aut  non  fetis  explora¬ 
ta  aut  originis  faltem  refpeftu  dubia  liint  euacuantia , 
praefertim  minus  uniuerfalia  ,  cuiqsmodi  efle  apparent 
ea,  de  quibus  modo  dixi.,  emmenagoga, 

$.  XVIII. 

Progredior  itaque  ad  alios  euacuantium  auxiliorum 
ordines ,  ac  nominatim  ad  eum,  qui  continet  diaphore¬ 
tica  f.  tranfpirationem  fuliginum  per  poros  cutaneos  et/#- 
dationem  prouehentia.  Vulgo  diuidunturhaee  in  uolatiha 

etfixa:  Illorum  perpauca  uidetur  fubminifirare  regnum  mi¬ 
ner  ale^Xara.  pofterioris  genens, fixa  fcilicet.  Neque  tamen 
penitus  defunt  uolatilia,  e.  gc.fuccmata,  paulo  ante  com¬ 
mendata,  tumet  cljjp  minerales ,  quibus  etiam  nonnulla  e 
S.  v  l  p  H  v  r  e  parata,  ipfosque  feorfim fores  eius  haut  inepte 
adfcripferim.  Multo  autem  celebriora  exiffcunt  diaphoretica 
mineralia  fixior  a.,  quorum  agmen  ducit  anti  m  o  n  ivm  iftud 
famofilfimum  diaphoretici  cognomine,  cum  triplo 
nitro  deflagratum  et  calcinatum ,  cuius  etiam  habetur  in 
ufu  magifierium.  Ab  ifto  parum  difcrepat  cervssa 
Antimonii,  quae  ex  regulo  fimplici ,  eadem  .enchirifi 
paratur.  Nec  alienae  eft  profapiae  bezoardicvm  mi¬ 
nerale  didum,  quamuis  artificio  diuerfo  producatur, 
in  compluribus  chimico -pharmaceuticis  libris  legendo. 
Impetrauit  autem  hoc  medicamentum  illud  nomen  ab 
analogia  quadam  efieBus  cum  lapide  bez>oar,\n  corrigendis 
ac  per  diaphorefin  eliminandis  miafmatibus  malignis. 
Atqui  eadem  facultas  communis  fere  eft  plerisque  dia¬ 
phoreticis  ,  etiam  fimplicioribus ,  terr is  praecipue  iam 
olim  ideo  celebratis,  cuiusmodi  funt  bolvs  armena 
et  terra  lemnia,.  quibus  uno  alteroue  abhinc  fecu- 
lo  fubftitutae  funt,  non  fine  falutari  fucceflu  ,  terrae 
sigillatae  uariae,  curiofius  quidem>ac  fieri  uulgofo- 
let, eligendae. 

$.  XVII II. 

Dimitterem  nunc  totum  genus  euamantium  e  regm 
minerali  remediorum,  nifi  nefas  efle  putarem  tacere  peni¬ 
tus  salivantia  aut  salivatoria  uulgo  di£ta,  quae 
fcilicet  malfam  fanguineam  per  glandulas  duftusque  fali- 
uales  a  uariis  impuritatibus,  e.  gr.  luis  uenereae ,  fcorbuti 
etc.  concitato  in  buccam  affluxu  liberant.  Talium  uix 
quicquam  peti  poteft  ex  uegetabili ,  nedum  animali  re- 
*■>  £no» 

cno nili  udis  huc  trahere  apophlegmatifinos  et  mqftica - 
toria ,  olim  iam  iufitata ,  quae  ex  rebus  acribus,  e.  g.  py¬ 
rethro,  'ftaphide  agria ,  finapi,  cubebisetc.  componun¬ 
tur  ,  et  forma  aut  liquida  aut  folida  in  os  ingeruntur. 
Haecuero,  qualiacunque  fint  ,  certum  eft ,  quod  altius 
non  penetrent,  quam  in  uicinarum  partium  uafe  et  glan¬ 
dulas,  circa  caput  et  collum  difperfas,  et  adeo  priuatorum 
faltem  euacuantium  mereantur  titulum.  Confimilis  rerc 
eft  conditio  Tabaci  liue  herbae  Nicotianae ,  cuius  malti- 
catione -pauci ,  fumo  quam  plurimi  hodie  ita  utuntur, 
ut  manifeftum  committant  abufum,  praeter  omnem  ra- 
tionem  ac  falutarem  effedum,  illi  nimium  indulgentes, 
lfta  nero,  de  quibus  dicere  incepi ,  faliuatoria  mineralis 
regnis funt  quali  ^/^^//^totumquecorpus  permeant, 
et  e  quibuslibet  partibus  ac  locis  adigunt  peccantem  ma- 
.teriam,  fub  feri  et  lymphae  .uehiculo ,  ad  fontes  faliuales. 

; •  _  •  ;  5.  xx 

Dum  generaliter  id  affcuero  ,  unicum  indigitd  hy- 
drargyrvm,  ftue  mercvrivm  chimicis  appellatum. 
Hic  enim  crudus  etiam ,  uulgatiflimo  hodie  experimen¬ 
to  ,  facili  artificio  fubadus in  unguenti  formam,  per  mem¬ 
bra  corporis  exteriora,  iterato  adu  iuitusy  fic  fenum  per¬ 
meat  totum  corpus ,  «et  lingulari  quadam  ratione  ferum 
fanguinis  difponit  ad  depurgandum  per  ifta  glandularum 
incernicula.  Non  folum  autem  illo  inundionis  modo, 
uerum  etiam  per  os  in  uentrkulum  adfumtus  mercvrivs, 
repetitis  pariter  dofibus  eundem  producit  effedum  fau- 
nationis :  ubi  quidem  non  tam  crudus,quam  chimice  prae- 
paratus^  cumprimis  ille  dvlcis,  alio  ex  capite  fupr a  iam 
commendatus  adhibetur, ea  quidem  quantitate, qua  aluum 
mouere  ad  deiedionem  nequeat.  Qui  fane  modus  admi- 
niftrandi  Jaliuatmem,  fic  appellatam  mercunalem^tto 

fere  commodior  ac  tutior  exifbit.  Locum  uero  etiam 
inuenit  tertius  quidam  modtis  obtinendi  eundem  effe- 
ftumqnie&a  carbonibus  candentibus  cinnara  r  i,  ex  hy- 
drargyro  et  fulphure  confecta?indeque  haufto per  nares  et 
buccam  fumo  ;  quae  tamen  faliuam  proritandi  ratio,  ficut 
ad  illam  ante  notatam  apophlegmatifmorum  prope  ac¬ 
cedit  ,  ita  prioribus  poftponenda  et  in  fubfidium  (altem 
illorum  adhibenda  e  (Te  mihi  uidetur.  Minoris  adhuc 
momenti  apparet  cinguli  mer curialis  et  emplajlrorum  con- 
fimilium  applicatio  ,  faltem  manifefte  funt  particularia 
ferofae  humiditatis  incitamenta.  Firmum  nihilominus 
permanet ,  in  faliuationis  ciendae ,  ad  morbos  etiam  gra- 
uiffimos  fanandos  negotior  mercurialia  medicamenta  cun- 
Sis  aliis  prae/lare. 

§.  XXL 

Nunc  autem  ad  alteram  medicamentorum  clajjem , 
alterantivm  fcilicet,  progredior,  oftenfurus  eorum 
quoque  exemplis  multiplicem  mineralium  praeftantiam. 
Quod  uero  de  euacuantibus  ante  declaratum  fuit ,  quam 
multa  diuerfaque  fint  ipforum  genera ,  idem  et  longe 
magis  adhuc  de  alterantibus  obferuatur ,  ut  longum  ni¬ 
mis  foret  ,  fi  fingula  ipforum  genera  Jubalterna  uellem 
percurrere.  Quare  ex  aliquibus  faltem  eminentioribus 
notatu  digna  quaedam  Jpecimina  depromere  mihi  fuffi- 
ciet.  Offerunt  autem fe primum  absorbentia,  quae 
dyferafiam  humorum  acrem,  falinam ,  ad  acidum  prae- 
fertim  inclinantem  obtundunt,  inuertunt,  praecipitant» 
Talium  fane  tam  copia  quam  efficacia  plurimum  excellit 
minerale  regnum.  Documento  funt  Terrae  iam  fii- 
pra ,  licet  alio  refpe&u,  nominatae ,  quibus  feorfim  ac- 
cenferi  debet  lac  lvnae  diila,  fubtilioris  margae  fpe- 
cks,  ct  ipfa  cumprimis  creta  ,  cuius  potentiam  in  fo¬ 
dando 

dando  ftomachi  ardore  uel  foda ,  in  uulgus  quoque  no¬ 
ta  eft.  Eandem  abforbendi  uim  poflidcnt  nonnulli  l  a- 
pides,  fed  qui  ad  illam  exercendam  praeparatione  et 
in  puluerem  conuerfione  indigent.  Prae  ceteris  eminet 
cryst allvs  montana  praeparata  ,  quae  ,  ut  aliam 
fere  quamlibet ,  fic  feorfim  biliofam  acrimoniam ,  po¬ 
tentius,  quam  quicquam  aliud,  edomat,  proptereaque  in 
febribus  bibo  fis,  et  ipfa  cholera,  auxilium  confert  line  pa¬ 
ri,  ut  alia  plura  in  aemulationem  adducere  fuperuacuum 
foret. 

§.  XXII 

Non  minus  autem  efficacia  medicamenta  adstrin- 
©entia  fuggerit  minerale  r  egnum.  Quid  enim  ifto  titulo 
infignius  eft  alvmine  ?  quod  Graeci  propter  ipfam  in 
adftringendofummam  potentiam ,  nuncuparunt  «wrWw, 
dic  r S  «<pEl, ,  i  e.  adfiringere.  Nolo  de  internis  ujibuf 
eius  iaftare  multa ,  cum  conftet ,  quod  perinde  ut  alia 
ad ftr ingentia ,  alumen  faepe  fupra  intentionem ,  et  non 
fine  periculo,  operetur.  Quantam  uero  extrinfecus  ua- 
leat,  ex  hoc  folo  fatis  aeftimare  licet,  quod  uix  ulla  //- 
moris  aut putuerisJIjptici  uel  ifihaemi  compofitio  fitmuae 
alumen  non  recipiat.  Huic  propinquum  effettu  eft  v  i- 
t  R  i  o  l  v  m,  non  tam  crudum  et  integrum,  fed  quod  uren¬ 
do  et  calcinando  acoris  acidi  parte  quadam  cum  phleg¬ 
mate  fuo  orbatum  redditur,  et  capitis  mortui  aut  colto- 
thar  nomine  uenit,  iisdemquc  externis  in  cafibus  impen¬ 
ditur,  ubi  fanguinem  fftere  ac  potenter  adfiringere  conue- 
nit.  Inter  ea  uero,  quae  maiori  cum  fecuritate,  adjtrin- 
eendt  caufa ,  interne  adhiberi  poftunt ,  primas  fine  dubio 
tenet  haematites  lapis,  qui  hoc  nomen  aeque  a  co¬ 
hibendo  fanguine  ,  atque  ah  huius  color  e,  quem  refert,  ac- 
cepiffe  uidetur.  Omitto  lapides  alios  eiusdem  facultatis 

C  j 

participes;  neque  cryflalli,  hoc  etiam  titulo  meritas  lau¬ 
des  repeto ;  neque  terrarum  quarundam  ,  bolarium  in- 
primis,et  quacmartialts  funt  naturae,  prolixam  commen¬ 
dationem  inftituo ,  cum  perunlgata  fit  .illarum  in  adftrin- 
gendo  utilitas. 


Contraria  funt  adftringentlbus  aperientia,  quae 
uaforum ,  jfanguinem  aliosque  humores  continentium 
atque  transmittentium  meatus ,  oftia,  poros ,  a  praeter- 
naturali  conftriCtione  aut  obftruCtione  liberant.  Horum 
quaedam  id  .efficiunt.  direBe,  tum  iplos  humores  atte¬ 
nuando,  et  in  motum  ciendo,  itum  aiafa  continentia  dis¬ 
tendendo  ac  Teferando ,  s  qualia  Graecis  au¬ 

diunt.  Quaedam  .uero  perindire&um  Qceu  uulgo  lo¬ 
quimur)  aut  per  .accidens  .aperiendi . effecium  praejiant , 
quatenus  tonum  fibrarum  motricium  in  uafis  ipfis  et 
circa  haec  intendunt ,  ad  promouendam  decumbentem 
lentamque  inmotu  .materiam.  iRofterioris  .huius  generis 
incomparabile  praebent  Ipecimen  m  art  i  a  li  a  9  quam- 
uis  eorum  quaedam,  falibus  acidis  fixioribus  imbuta,  eui- 
denter  ftyptica  exiftant .croci  martis  adftringentis  no- 
tifiimo  exemplo.  Aliquibus  autem  martidlibusjaiis iufte 
attribuitur  aperientium  titulus ,  «comprobante  effectu . 
Haut  exiguus  eorum ,  tam  liquidae  quam  ficcae formae , 
eft  numerus, tincturarum  nempe, effentiarum,  firuporum, 
extraCtorum,  crocorum  numerus.  Facile  tamen  adfti- 
pulor  Sydenhamio  ,  qui  fua  multiplici  experientia  fre¬ 
tus  affeuerat  (*)  nudam  chalybis  fubflantiam  et  felicius 
et  breuiori  temporis  Jpatio  curationem  hypochondriaco  -  hy- 
Jterkae palponis  abfoluere ,  quam  Ji  is,  quotus  ex  iis ,  qui 
uulgo  feruntur ,  modo  fuerit  praeparatus .  Hanc  fuam  af- 


(*)  opufc.  uniuerf.  p.  m.  j o$. 

fertionem  rationibus  et  exemplis  abunde  comprobat  lau¬ 
datus  au&or,  ut  ad  ipfum,  uel  folum,  prouocafle  mihi 
fatis  fit.  Ceterum’,  pro'  diuerfis  cafibus  et  medendi  fco- 
pis,  alia  atque1  alia«r  marte feu  cBalype praeparata  eligi  ac 
praefcribi  utiliter  polle  non  negauerim  tametfi  limatura, 
mortis ,  dummodo  fatis  pura  et  fubtilis  ,  aut  in  pilulas 
cum  extra&is  congruis ,  aut  in  bolum  eleftuariumue  cum 
confer uis  fubafta,  officium  aperiendi  ex  uoto  utplurimum 
praeftare  queat:  Tribus'  quali  tantum  uerbis  infinuo  , 
quod  acidularum  aquarum  uirtrn  aperiendi ,  propter  quam 
praecipue  frequentantur  ,  ab  iisdem  martialibus ,  in  pjri- 
tofa  matrice  contentis,,  fafino-fulghur eo-  ochreis  particu¬ 
lis  proficifcatur. 

§.■  XXIII Z 

Anceps  propemodum  haereo',  quaenam  prae*  ce¬ 
teris  debeam  producere  alterantium  medicamentorum ,, 
e  minerali  regno  genera.  Dicerem  de  refrigeran- 
tibvs,,  nili  a qv  ae  uel  simplicis  ac  putealis fluuia- 
tilis  etc:  eminentilfima  hoc  nomine  utilitas  non  modo 
hominum ,,  fed  etiam  brutorum  animantium  naturali 
uelut  inffin&ui  elfet  familiarilfima.-  De  nitro  autem 
Jam  lupra  §.  X  V.  haut  obfcure  notaui ,,  quantum  re¬ 
frigerando  polleat  j  uti  fane  hoc  refpe£tu'v  non  folum  in 
mineralium  ordine,,  fed  et  in  omni  materia  medica,  illud 
uix  quicquam  aequale  nedum  fuperius  habet..  Notior 
quoque  eft ,,  quam  ut  operofa  commendatione  indigeat, 
facultas  refrigerandi  ac Jitimfedandi  spiritvvm  aci¬ 
do  rvm  mineralivm  y ipfius nitri  tum  et  fulphuris 
et  uitrioliy  e  quibus,  idoneo  liquore  potulento  rite  per¬ 
mixtis  ac  dilutis ,  parantur  toto  die  efficaciflima  eundem 
in  finem  iulapia.  luuabit  autem  breuiter  duntaxat  ediC- 
fere  quorundam  mineralium  praejiant  iam  in  benefac iendo 

sertis 

certis  aliquibus  humani  corporis  partibus  atque  membris , 
ufu  multiplici  confirmatam. 

$.  XXV. 

Inter  cephalica  atque  .nervina  excellit  cin¬ 
nabaris,  natiua  quidem  praecipue,  fed  huic  citra 
errorem  fubfhtuenda  etiam  fabbitia ,  faltem  purior,  tum 
et  antimonii.  Eius  elementa ,  hydrargyrum  fcilicet  ac 
fulphur,  amicabili  plane  uinculo  coniuncta,  uelut  a  priori, 
conuenientem  apprime  cerebro  et  generi  neruofo  me¬ 
dicinam  promittunt,  non  tantum  abfbrbente  leniterque 
difcutiente  humorum  ftafes ,  uerum  etiam  paregorica  et 
roborante  uirtute.  Seorfim jpafmodicis  in  ameBwus  adeo 
conducit  cinnabaris ,  ut  pridem  loannes  Orato  non  fitue- 
ritus  eam  appellare  magnetem  ejpilepjiae.  Quotusquis- 
que  autem  hodie  medicorum  en:  >  quem  fugiat  pulueris 
jbecifoi  cephalici  Michdelis  celebritas  ,  qui  pro  bafi  ha¬ 
bet  cinnabarim.  Huic  non  immerito  adiungam  svc- 
cinvm,  eius  que  praeparata  uaria,  quorum  fub  diureticis 
fa£la  iam  efl:  mentio..  Eadem  uero  capiti  catharrhis af- 
flifibo  incomparabilem  afferunt  opem,  et  alia,  pro  eodem 
fine  frequentata, longe  poft  fe  relinquunt.  Aft  enim  ue¬ 
ro,  cardiacis  deftitui  regnum  miner ale ,  crediderit  for- 
tafie  aliquis }.  cui  folam  objicio  ambram  ,  quae  grjfea 
cognominatur  ,  delicatifilmam  bituminum  fpeciem  , 
particulis  fulphure.is  fuauiflimis ,  principio  uitali  roboran¬ 
do  ,  ac  reficiendo  aptiffimis  praeditam }  pro  cuius  indo¬ 
le  intimius  perfpicienda  remitto  L.  B.  ad  lingularem  de 
Ambra  DiJJertationem  (*)  SpeBatiJfimi  Domini  Decani , 
D.  joan.  iacobi  baieri,  Hofpitis ac Promotoris mei 
plurimum  colendi.  Ceterum,  quod  in  Jf.  IIJL  iam  re¬ 
tuli,  omnino  multum  facit  ad  Ambrae  commendatio- 
,  nem, 

O  quae  habita  eft  lenae ,  A.  169$. 

nem  ipfam  non  egere  laboriofa  praeparatione  >  quando- 
auidem  in  puluerem  tantum  contrita  cum  Jaccharo  Icili— 
cet,  commode  affumi  poteft  *  quamuis  etiam  non  uno 
modo  parata  aut  compofita  conflet  ambrae  effentia^  iis¬ 
dem  ujibus  cardiacis  et  analepticis ,  quin  etiam  cephalicis 
inferuiens. 

§.  XXVI 

De  pnevmonicis  ,  quae  communiter  uocantur 
pectoralia,  et  pulmonum  uitiis  medentur ,  et  quae  ex 
reg.no  minerali  potiunt  peti,  parum  quidem  gloriari  lice¬ 
ret  fi  forte  svlphvr  eiusque  praeparata  excipiantur. 
Quid  autem  notius  efl  in  praxi  medica  illo  ulu,  in  afth- 
mate  pituitofo  et  tuffi  humida,  quem  fores  fulphuns , 
tum  et  ni  agili  en  uni  Jiue  lac  Julphuns ,  baljama  denique 
uariis  menffruis  ,  e  fulphure  parata  ,  cumprimis  ani  fa¬ 
tum  ,  conferunt?  Taceo  avripigmenti  et lpfius  ar¬ 
senici  rvbri  ,  uulgo  sandaracha  dicti,  applica- 
tionem  in  fuffimigio ,  ad  pulmonum  exulcerationes  ,  rite 
prius  deterfas  ,  efficaciter  exiccandas :  de  quo  remedii 
eenere  mihi  quidem  haut  leuiter  fufpetto,  legi  pote  t 
Chriffianus  Bennet  (*).  Notabilis  autem,  quae  ufum  il¬ 
lum  auripigmenti  confirmat  hifloria,  occurrit  apuu  Ki- 

uerium(**y 

§.  XXVI 1 

Nec  plane  deficiunt  stomachica  remedia  mineralis 
profapiae.  In  anorexia  ,  a  debilitate  caloris ,  non  datur 
melius  remedium,  quam  ambra,  in  fub  flantia  cum  faccha- 
ro  mixta, perhibente  Io  an.  Michaelis  (***).  QuodSpecifci 
fomachici  Poteriani  nomine  circumfertur  operofae  prae- 

(*)  in  tabidor.  theatr.  p.  m.  146. 

C*)  centur.  IV.  append.  obferv.  communicat.  2. 

t4**)  prax.  dinic.  Part.  I.  Libr.  IV,  C,  2. 

1  parationis  medicamentum,ex  nitro  et  fulphure,hinc  reguli 

antimonii  martialis  et  auri  acceffione  ,  uix  puto  tuebitur 
|  liium  iftum  titulum,  fed  magis  ad  aperientia  refpicere  mihi 

■  uidetur.  Cum  uero  haut  minima  uentriculi  mala  oriantur 

ab  eius  cruditate  acida  aut  biliofa ,  ad  utramque  corrigen¬ 
dam  ,  adeoque  ardor  em ftomachi  auferendum ,  mirifice 
conducunt  laudata  in  §.  XXI  abforbentia ,  quibus  hic  ad- 
iicio  lapidem  specvlarem,  qui  alias  felenites  ,  et 
uulgo  noftratium  dicitur.  Huius  nuper 

j  admodum ,  tanquam  remedii  in  illis  cafibus  praeftantifli- 

|  mi,  fama  percrebuit, ufusque  tantus  inualuit ,  ut  plauftra- 

tim  quafi  a  fuis  locis  natalibus  deuehatur  in  Auftriam  alias- 
que  prouincias,  ubi  per  diaetam  uinofam  peccatur,  et  ho¬ 
mines  frequenter  laborant  foda. 

I  §.  XXVIII. 

Quae  intejlinorum  morbis  fuccurrant  mineralia,  impli¬ 
cite  iam  commemorata  funt  fub  ordinibus  purgantium  >ab- 
1  forbentium,adflringentium,  et  aperientium.  Seorfimuero 

,  nunc  ueniunt  extollenda ,  quae  lumbricos  intejlinorum 

profligant  aut  necant  ,  graeco  idiomate  anthelmin- 
tica  nuncupata  i  in  quorum  omni  apparatu  hattenus 
|  explorato,  nullum eft  potentius  hydrakgyro,  cuius 
etiam  tnfufum  aut  decoSlum  cum  fimplici  aut  deffillatis 
congruis  aquis  paratum ,  mulierculis  etiam  cognito  ex- 
|j  perimento ,  fugat  aut  occidit  uermes  intejlinorum ,  faltem 

l|  teretes  etafcarides.  Praefentior  autem  eft  v&xxx&mercu- 

f:  rii  dulcis ,  tam  in  deftruenda  fobole  uerminoia,quam  edu- 

||  cenda :  Nec  minus  efficacem  fe  praebet  aethiops  miner a- 
II '  lis,  eo  fpeciatim  cafu  praeferendus ,  ubi  non  opportuna 

f  eft  catharfis.  Quando  iftum  fane  nobiliffimum  remedio- 

I  tum  mer curialium  ufum  notaui  anthelminticum ,  ftatim 

|t  alius  fuccurrit  aeque  memorabilis,  uidilicet  in  auferendis. 
'j;  ..  pedi- 

pediculis ,  cuiuscunque  ipeciei ,  et  curanda  fcabie  cogna¬ 
tisque  ipp  affeBibus.  Aft  enim  uero  cum  nimis  trita  ac 
peruulgata Iit  ea  utilitas,  non  lubet  eandem  multis  uerbis 
exaggerare.  Omitto  etiam  reliqua  medicorum  praejidio- 
rum  genera ,  in  quibus  excellunt  res  minerales, 
attingere  ,  cum  feftinandi  necefiitas  urgeat , 
ut  toti  meae  dissertationi 

faciam  * 

FINEM. 


corrigenda  qvaedam. 

Pag.  4.  lin.  ult.  pro  boc.  leg.  hoc. 

Pag.  13.  lin.  6.  pro  hydragyro  leg.  bydrargyro, 

Pag.  14.  lin.  16.  pro  immenfis  leg.  immerfis. 

Pag.  16.  lin.  17.  pro  comminifci  leg.  mminijfe . 


NOBI- 


NOBILISSIMO  CLARISSIMOQVE 

DN.  CANDIDATO 

-S*.  p.  D. 

IO.  I AC.  BAIERVS,  D. 

ET  PROF.  MED.  PRIMARIVS 
H.  T.  DECANVS. 


dfbccejfijli  nuper  ad  Nos ,  eo  potijjimum  confilio ,  ut 
Q  JI  eruditionis ,  in  Academia  Ienenji ,  afi cluis  Me- 
dicinae  Jtudiis  ’  Tibi  comparatae ,  approbationem 
nojlram  publicumque  tejlimonium  reportares.  Ego  uero , 
et  D.  D.  Collegae  mei ,  tanto  faciliores  in  hoc  Tuodejide-, 
rio  nos  praebuimus ,  quanto  magis  idoneum  Te  ad  impe¬ 
trandum  deprehendimus .  Etenim  non  folum  dofitrinae 
haud  uulgaris  indicia ,  uerum  etiam  ,  quae  medicum  ap¬ 
prime  exornant ,  uir tutes ,  humanitas  et  modejlia  tua  , 
beneuolentiam  nojlram  adeo  Tibi  conciliarunt ,  ut  fefii- 
nanti  etiam  accommodaremus  defideratam  operam.  Tu 
uero,  mi  charifiime,  rebus  omnibus  apud  nos  rite  lauda¬ 
biliter  que  confettis ,  in  patriam  reuertere  bonis  auibus,  et 
clementissimi  principis  Tui ,  Mecoenatis  incom¬ 
parabilis  ,  omniumque  bonorum  gratiam  aucupare  ex  uo- 
to ,  ut  Medici  gratioji  perfonam  titulumque  feliciter  fujli - 
nere  prope  diem  queas ,  quemadmodum  Nos  fore  omnino 
confidimus  f  Dab .  Altorfl  Nor.  pridie  Calend. 

